Congreso ti Filipinas

From Wikipedia

Simbolo ti Kamara dagiti Pannakabagi ti Filipinas
Simbolo ti Kamara dagiti Pannakabagi ti Filipinas

Ti Congreso ti Filipinas ket ti kangrunaan nga agar-aramid iti linlinteg iti iti Filipinas. Maysa daytoy a bikameral a bagi a buklen ti akinngato a kamara, ti Senado, ken ti akimbaba a kamara nga isu ti Kamara dagiti Pannakabagi.

Addaan 24 a senador ti Senado, a ti kaguduana (12) ket maibutos iti kada tallo a tawen. Gapu itoy agpaay ti tunggal senador iti uneg ti innem a tawen. Dagiti senador ket sapasap a butosan ti amin a botante iti pagilian iti maysa a nailian nga eleksion ket saanda a mangibagbagi iti partikular a provincia wenno distrito.

Buklen met ti 250 a diputado wenno kongresman ti Kamara dagiti Pannakabagi nga addan dua a klase: ti pannakabagi a distrito ken ti pannakabagi a sektoral.

Ibagian ti maysa a pannakabagi a distrito ti maysa a partikular a heograpikal a distrito iti pagilian. Buklen ti maysa wenno ad-adu pay a congresional a distrito ti amin a provincia iti pagilian. Ti dadduma a ciudad ket addaan kabukbukodan a congresional a distrito.

Dagiti met pannakabagi a sektoral ket ibagianda ti minoria a sektor ti populasion, kas koma dagiti union ti obrero, grupo dagiti mangitantandudo iti karkarbangen, sektor dagiti babbai, gunglo dagiti propesional, asosasion dagiti beterano, ken dadduma pay a grupo ken organisasion.


[baliwan] Silpo iti ruar